
Žmogus, mokydamasis ginti, užjausti, branginti – mokosi pilietiškumo.
Pilietiškiausios klasės konkurso nuostatai


1. Konkurse kviečiamos dalyvauti 1-2 gimnazijos klasės.
2. Konkursas vyks nuo 2015 -10-22 iki 2011-05-05 *dienos.
3. Konkurso nugalėtoja bus pripažinta klasė, surinkusi daugiausia taškų.
4. Renkant pilietiškiausią gimnazijos klasę bus atsižvelgta ir taškais įvertinta: 
· Klasės lankomumas  ir pažangumas. (Vertinant lankomumą bus atsižvelgta į kiekvieno mėnesio nepateisintų pamokų skaičių , vertinant pažangumą- į neigiamus įvertinimus trimestruose.)
· Klasės elgesys (Vertinant bus atsižvelgta į klasės elgesį pamokų, pertraukų, renginių metu, į bendravimą su bendraamžiais ir mokytojais, mokyklinės uniformos dėvėjimą).
· Klasės informacinio sienlaikraščio „Mano klasė“ sukūrimas ir pildymas III a. fojė ( nuo lapkričio  mėn. iki mokslo metų pabaigos. Vertinamas sienlaikraščio informatyvumas, originalumas, vaizdingumas, informacijos atnaujinimo dažnumas ir pan.).
· Dalyvavimas akcijose:
· Socialinės reklamos „ Nebūk abejingas“ arba „ Būk tolerantiškas“ kūrime ir pristatyme  (reklama gali būti muzikinė, video, plakatinė, žodinė, joje turi atsispindėti gimnazijoje aktualios problemos. Reklamas  pristatyti iki lapkričio 13* dienos : 1- okai-  istorijos mokytojai R. Mickutei, 2-okai –geografijos mokytojai D. Mickutei).
· Foto akcijoje „Mano mokykla graži“ (Klasė pristato  3 nuotraukas, jos turi būti 14x20 dydžio. Nuotraukas pristatyti iki gruodžio 15* dienos: 1- okai-  istorijos mokytojai R. Mickutei, 2-okai –geografijos mokytojai D. Mickutei ).
· Video siužetų apie Lietuvą , skirtų vasario 16-osios paminėjimui, kūrime  (siužeto trukmė 5 min. , jis turi     reprezentuoti mūsų šalį. Geriausias   siužetas bus patalpintas gimnazijos  tinklalapyje. Siužetus pristatyti iki vasario 12* dienos : 1- okai-  istorijos mokytojai R. Mickutei, 2-okai –geografijos  mokytojai D. Mickutei)
· Akcijoje „Gerumo traukinys „Vėtrungėje“ (tai gali būti - aplinkos švarinimas,  pagalba  neįgaliesiems ir  nuskriaustiesiems, labdara, parama, savanorystė  ir kt.. Akcija gali būti vykdoma visus metus arba klasei priimtinu laiku.  Apie   planuojamą akciją pranešti savo klasės sienlaikraštyje. Bus vertinamas akcijos masiškumas ir kokybė) 
· Dalyvavimas konkurse „Vardan tos Lietuvos.“, skirtame Kovo 11-osios progai.
· Dalyvavimas 1-2 gimnazijos klasėms organizuotoje viktorinoje „Mes vėtrungiečiai“ (gegužė)
· Dalyvavimas gimnazijos, miesto, respublikos organizuojamuose renginiuose (visus metus).
5. Pilietiškiausia klasė bus paskelbta ir apdovanota 2016- 05- 05.*
6. Pilietiškiausios klasės konkurso nugalėtojų laukia nemokama ekskursija po Lietuvą.
7. Konkursą stebės ir dalyvius vertins komisija:
„Vėtrungės“ gimnazijos direktorius   R. Juška
„Vėtrungės“ gimnazijos direktoriaus   pavaduotoja  J. Šimeliūnienė
„Vėtrungės“ gimnazijos direktoriaus   pavaduotojas R. Dobranskis
„Vėtrungės“ gimnazistų senato, nariai: E. Daukantaitė, A. Žernys
Konkurso koordinatorės: D. Mickutė, R. Mickutė. 
Tikimės aktyvaus jūsų dalyvavimo ir linkime sėkmės!


*Dėl nenumatytų aplinkybių nurodytas laikas gali būti pakeistas.

Vertinimo nuostatai:
I. Klasės sienlaikraštis  vertinamas:
· Pateikimas -  skalėje nuo 0 iki 2  tšk. ( 0 tšk.- sienlaikraštis nepateiktas, 1 tšk.- sienlaikraštis  nepateikia visos  informacijos apie klasę jos veiklą, daug gramatinių klaidų, jam trūksta vaizdingumo, originalumo, 2 tšk.- sienlaikraštis atitinka visus reikalavimus).
· Atnaujinimas –skalėje nuo 0 iki 3 tšk.( 0 tšk.- sienlaikraštis neatnaujinamas, 1 tšk.- sienlaikraštis atnaujinamas 1 kartą per du mėnesius, 2 tšk. – sienlaikraštis atnaujinamas 2 kartus per du mėnesius, 3 tšk. – sienlaikraštis atnaujinamas 3 ir daugiau kartų per du mėnesius).
II. Dalyvavimas akcijose (socialinė reklama, foto akcija, video siužetai) vertinamas skalėje nuo 0 iki 3 tšk. ( 0 tšk. – klasė nedalyvavo akcijoje, 1 tšk. – klasė dalyvavo, bet darbas atliktas ne pagal reikalavimus, 2 tšk. – klasė dalyvavo akcijoje, tačiau darbe yra nemažai trūkumų, 3 tšk.- darbas atliktas puikiai).  „Gerumo traukinio“  akcijos metu klasei skiriama po vieną tašką už kiekvieną nuveiktą darbą.
III. Konkursas „Vardan tos Lietuvos“ ir viktorina „ Mes vėtrungiečiai „ vertinami pagal konkurso  ir viktorinos nuostatus.
IV. Klasei už kiekvieną dalyvavimą gimnazijos renginyje  skiriama po 1 tšk., už dalyvavimą miesto renginyje skiriama po 2 tšk., už dalyvavimą respublikos renginyje po 3 tšk. Jeigu renginyje dalyvavo visa klasė dar papildomai skiriama po 1 tšk.
V. Pažangumas vertinamas: klasei, kuri baigė trimestrą be  neigiamų skiriama po 1 tšk., klasei, kuri baigė trimestrą su neigiamais  pažymiais, minusuojama po 1 tšk. už kiekvieną neigiamą įvertinimą.
VI. Lankomumas vertinamas : klasei, pateisinusiai visas mėnesio pamokas skiriami 2 tšk. Už 10 nepateisintų pamokų klasei atimama po 1 tšk.
VII. Elgesio vertinimas : mėnesio pabaigoje mokytojai, dėstantys klasei,  jos  elgesį įvertins skalėje nuo 0 iki 5 tšk. Į lentelę rašomas vertinimų vidurkis.
VIII. Uniformų dėvėjimas vertinamas: už visus mokinius su uniformomis klasei skiriama po 1 tšk.; už kiekvieną mokinį be uniformos klasei minusuojama po 1 tšk.
IX. [bookmark: _GoBack]Konkursą laimi ta klasė, kuri surenka daugiausia taškų.

